Meer oor ons – Overberg Agri | Vind meer uit oor wie ons is
MASJINERIE TE KOOP
Leer meer oor wie
ons is en wat ons doen.
Met sy administratiewe kantore op Caledon, is Overberg Agri (Edms) Bpk ’n gevestigde rolspeler in kernlandboustreke van die Wes-, Oos- en Noord-Kaap sowel as Limpopo. Overberg Agri bedryf tans 19 kleinhandelwinkels, 15 graandepots en vyf geriefswinkels op sentrale plekke in hierdie streke. Ons bied ’n wye verskeidenheid spesialiskleinhandelprodukte en dienste soos graanbestuursdienste, landbouhulpbronne en advies, vervaardiging en bemarking van presisielandboutoerusting, besproeiingsoplossings, sitrus- en druiweverpakkingsmateriaal, en finansieringsoplossings.
WAT ONDERSKEI ONS?
‘n Bestuurspan met 100+ jaar ondervinding in die landbou
Sterk netwerke en ‘n goeie reputasie
Ons bied ons kliënte ‘n betrokke benadering – hulp deur elke stap van die proses.
Ons het ‘n hart vir die toekoms van Suid-Afrika en is van plan om by te dra tot die groei van die ekonomie en die welvaart van ons mense.
Ons streef daarna om waarde te skep deur gesonde persoonlike verhoudings, wat op ’n stewige etiese grondslag berus.
ons belanghebbendes, as ’n kerndeel van ons onderneming;
die skep van ’n omgewing waar alle werknemers sukses kan behaal;
die integriteit van al ons belanghebbendes;
etiese sake en beleggings;
respek vir menswaardigheid, menseregte, regsoewereiniteit en die omgewing;
entrepreneurskap en innovasie.
Overberg Agri het ontstaan uit twee van die oudste boerderykoöperasies in die Wes-Kaap – die Caledon Boeren Koöperasie (wat in 1918 gestig is) en die Bredasdorp Boeren Koöperatiewe Vereniging (wat in 1926 gestig is). Hierdie koöperasies is teen die einde van die jare negentig in maatskappye omskep, wat tot die totstandkoming van Bredasdorp-Napier Landbougroep (BNK Landbou) in 1997 en Caledon-Riviersonderend Landboubeheermaatskappy Bpk. (CRK Landbou) in 1998 gelei het. Hierdie twee maatskappye het in 2005 saamgesmelt om Overberg Agri Beperk te vorm.
Op Woensdag die 2de Mei 2018, het Overberg Agri Beperk en Acorn Agri saamgesmelt om Acorn Agri & Food te vorm – ‘n Vertikaal geïntegreerde maatskappy met ‘n teenwoordigheid regdeur Suid Afrika. Overberg Agri is nou deel van die Acorn Agri & Food familie – en is die grootste filiaal. Acorn Agri & Food se webwerf kan by www.acornagri.com besigtig word.
Graan en Graandienste
Hoof Finansies en Administrasie
Kleinhandel en Agri Dienste
Meganisasie en Ingenieurswese
Hoof van IT
Hoof Handelsmerk en Opleiding
Ons het ‘n nasionale voetspoor, met ‘n sterk teenwoordigheid in die Wes-Kaap.
Overberg Agri | Overberg Besproeiing
Donkinstraat 11, Posbus 50, Caledon, 7230